ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О НАЦРТУ ЗАКОНА О ИЗМЕНАМА ЗАКОНА О ПОШТАНСКИМ УСЛУГАМА
ОБАВЕШТЕЊЕ
Министарство информисања и телекомуникација спроводи јавну расправу о Нацрту закона о изменама Закона о поштанским услугама (у даљем тексту: Нацрт закона) и обавештава све грађане, као и стручну јавност, да се упознају са текстом Нацрта закона и да дају своје предлоге, примедбе и сугестије.
Јавна расправа спровешће се у периоду од 9. до 29. октобра 2026. године.
Текст Нацрта закона биће објављен на веб страници Министарства информисања и телекомуникација www.mit.gov.rs и на Порталу „еКонсултације”.
Учесници у јавној расправи могу своје примедбе, предлоге и сугестије доставити Министарству информисања и телекомуникација, електронским путем преко Портала „еКонсултације” https://ekonsultacije.gov.rs/, путем електронске поште на адресу: postanskisaobracaj@mit.gov.rs или писаним путем на адресу: Министарство информисања и телекомуникација, Немањина 22–26, 11000 Београд, са назнаком: „Јавна расправа – Нацрт закона о изменама Закона о поштанским услугама”.
Министарство информисања и телекомуникација ће у оквиру јавне расправе организовати округли сто путем видео-конференцијске везе, који ће се одржати 13. октобра 2026. године, са почетком у 10.00 часова.
Линк за састанак: 
Join the meeting
По окончању поступка јавне расправе Министарство информисања и телекомуникација анализираће све примедбе, предлоге и сугестије учесника у јавној расправи и сачинити извештај о спроведеној јавној расправи, који ће бити објављен на веб презентацији Министарства и на Порталу „еКонсултације”.
Прилози:
· Нацрт закона,
· Образложење,
· Образац за примедбе, предлоге и сугестије.

